Ionian Isl. — Kerkyra — end 2nd/beg. 3rd c. AD
Region: Central Greece (IG VII-IX) — Phokis, Lokris, Aitolia, Akarnania, and Ionian Islands (IG IX,1) 

[δ]αιμονες αθανατοι πολλοι κατ ολυμπιον εδρην αλλα θεος τουτων εστι πατηρ ο μεγας ος κοσμον διεταξε σεληνην νυκτι κελευσας πειθεσθαι τειτανα ημεριναις χαρισι. ω πεισθεισα δεμας μεν επι χθονος ης απετεχθην λειπω την ψυχην δ αθανατην ελαχον. εν γαιη μεν σωμα το συνγενες ουρανιος δε ηλυθεν η ψυχη δωμα κατ ου φθιμενον. κειται μεν γαιη φθιμενον δεμας η δε δοθεισα ψυχη μοι ναιει δωματ επουρανια. αθανατος ψυχη τα μεν οικια των εν ολυμπω ναιω σωμα δ εμον γαια φερει φθιμενον. εν μεν υπ ανκαλισιν φερομαι τεκνον ενδεχ[ετηρον] ευοδω ος ποσις ην οπποτ εναιε δομους τεσσαρακονταετης δε προς ουρανον αστεροεντα ηλυθον εν γαιη σωμ εμον ενθεμενη.